Só lyk jongste Covid-19-statistieke(Foto: Virginia Mayo/AP) Suid-Afrika het nou meer as 1 463 000 bevestigde Covid-19-gevalle met 4 058 nuwe gevalle wat aangemeld is. Dr. Zweli Mkhize, minister van gesondheid, het Woensdagaand bevestig dat 1 463 016 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 45 344 nadat nog 398 sterftes aangemeld is: 46 in die Oos-Kaap, 12 in die Vrystaat, 97 in Gauteng, 138 in KwaZulu-Natal, agt in Limpopo, 21 in Mpumalanga, nege in die Noord-Kaap en 67 in die Wes-Kaap. Tot dusver het 1 323 680 mense reeds van die virus herstel, dit is ’n herstelkoers van 90,5%. Suid-Afrika het tot dusver 8 369 287 toetse vir Covid-19 gedoen, 39 596 sedert die vorige verslag. Provinsiale statistieke: Sterftes en gevalle wat herstel het: